Onsdag morgen lå denne pakken praktisk talt oppå en postkasse på Gjekstad i Sandefjord.

Del på Facebook

Avdelingsleder i Tanum Bokklubber, René Clasen, sier at MediaPost distribuerer deres pakker.

– Budet burde ha satt den utenfor døren i stedet. Det er sjelden bokpakkene er så store. Medlemmene våre kan ringe oss slik at vi får gjort sendingene om til postleveranser, sier Clasen.

Posten legger igjen lapp

Først trodde pressekontakt i Posten, Jørn Michalsen, at det var ett av hans bud som hadde gjort det, men det viser seg å ikke være riktig.

Michaelsen er i alle fall sikker på hvilke rutiner de har i Posten:

– Dette skal ikke forekomme. Dersom pakken ikke passer nedi postkassa, skal postbudet legge igjen en lapp og ta med seg bakken tilbake til posthuset eller Post i Butikk, sier han.

Lett å få øye på

Grunnen til at Posten normalt har denne rutinen, er i hovedsak at det er lett for frekke uvedkommende å plukke med seg pakken dersom de får øye på den.

– Pakker som ikke ligger oppi postkassene, er så lette å se, sier Michalsen.

LES OGSÅ: Stjal fra postkasser

Han synes det er en god idé å skaffe seg en litt større postkasse, særlig i disse tider som folk handler så mye på nettet.

LES OGSÅ OM hvordan det gikk med postpakker på avveie ved E18

LES OGSÅ OM at Posten tester ut et nytt pilotprosjekt for pakker i Sandefjord.